Piotr Lisek

Piotr Lisek (født 16. august 1992 i Duszniki) er en polsk friidrettsutøver som konkurrerer i stavsprang. Han har sølv fra VM i 2017 som fremste internasjonale meritt. 

Lisek var tidligere høydehopper, men byttet til stavsprang fordi han mente han var for kort til å bli god i høydehopp.

Idrettskarriere 
Ved det polske mesterskapet i friidrett i juni 2012 ble han tatt i doping, da han testet positivt på metylheksanamin og utestengt for seks måneder. 

Lisek deltok ved EM i friidrett innendørs 2013 i Göteborg, der han tangerte sin personlige rekord på 5,50, og kom på 12.-plass i kvalifiseringsrunden. Han kvalifiserte seg dermed ikke til finalen. Ved U23-EM i friidrett 2013 i Tammerfors kom han på 17.-plass i kvalifiseringen, og gikk heller ikke her videre til finalerunden. 

Polen deltok i Super League ved Lag-EM i friidrett 2014 i Braunschweig, og Lisek kom der på 5.-plass i stavsprangkonkurransen. Dette ga Polen 7 poeng i lagkonkurransen, der de kom på 3.-plass sammenlagt. Han deltok også ved EM i friidrett 2014, der han kom på 6.-plass i finalen, med 5,65 som beste hopp. På nasjonalt nivå ble han polsk U23-mester, med 5,40 meter.

Lisek ble polsk mester innendørs som senior i 2015. Ved EM i friidrett innendørs 2015 i Praha greide Lisek 5,85 meter i andre forsøk, og kom på 3.-plass i dette mesterskapet, bak Renaud Lavillenie og Aleksandr Gripitsj. Han forbedret den polske innendørsrekorden til 5,90 meter ved et innendørsstevne i Bad Oeynhausen den 28. februar. Ved det polske seniormesterskapet utendørs kom han på 3.-plass. Han ble tatt ut til å delta ved VM i friidrett 2015 i Beijing, der han nådde finalen etter å ha greid 5,70 i første forsøk i kvalifiseringsrunden. I finalen hoppet han 5,80 på første forsøk, og kom på delt 3.-plass, sammen med Paweł Wojciechowski og Renaud Lavillenie. Canadiske vant VM-gullet, med 5,90 meter.

Lisek tok sølv i VM i friidrett 2017 og bronse i 2019.

Referanser

Eksterne lenker 
 
  Profil hos All-Athletics 
  Profil hos Domtel-Sport

Personer fra Berlin
Personer fra Szamotuły fylke
Polske stavhoppere
VM-sølvmedaljevinnere i friidrett for Polen
VM-bronsemedaljevinnere i friidrett for  Polen
Europamestere i friidrett innendørs for Polen
Deltakere for Polen under EM i friidrett 2014
Deltakere for Polen under VM i friidrett 2015
Deltakere for Polen under Sommer-OL 2016
Friidrettsutøvere under Sommer-OL 2016
Deltakere for Polen under EM i friidrett 2016
Deltakere for Polen under EM i friidrett innendørs 2017
Deltakere for Polen under VM i friidrett 2017
Deltakere for Polen under EM i friidrett 2018
Deltakere for Polen under VM i friidrett 2019
Deltakere for Polen under Sommer-OL 2020
Friidrettsutøvere under Sommer-OL 2020
Deltakere for Polen under EM i friidrett innendørs 2021
Deltakere for Polen under VM i friidrett 2022
Deltakere for Polen under EM i friidrett 2022
Deltakere for Polen under EM i friidrett innendørs 2023
Deltakere for Polen under VM i friidrett 2023